ฟังจากชื่อร้านก็ไม่น่าจะคาดเดากันยาก ว่าเป็นร้านอาหารปักษ์ใต้ ที่ตั้งอยู่บนถนนเสรีไทย (ใกล้ปั๊มน้ำมัน ปตท.) อยู่ระหว่างซอย 27 และ 29 ร้านเปิด 5 โมงเย็น ถึง เที่ยงคืน ส่วนใครที่จะไปทานและให้ทันดูหนังตะลุงด้วยนั้น ต้องไปในระหว่างเวลา 2 ทุ่มครึ่งจนถึง 4 ทุ่มครึ่งทุกวัน

ด้วยรสชาติอาหารแบบท้องถิ่นแท้ๆ รสจัดแบบชาวใต้ เช่น คั่วกลิ้งหมู ยอดเหลียงผัดไข่ กุ้งผัดกะปิสะตอ น้ำพริกปลาทูหรือน้ำพริกแมงดาแห้งทานกับสะตอเผา ทอดมันกุ้ง เมนูอาหารที่ไปแล้วไม่สั่งไม่ได้เลย คือ แกงเห็ดแครง แกงส้มปลากดกับลูกมุด หรือ จะเปลี่ยนจากลูกมุด เป็นมันขี้หนูก็ได้ เนื่องจากเห็ดแครง ลูกมุดและมันขี้หนูเป็นของที่มีเฉพาะในภาคใต้หาทานยาก จึงเป็นเมนูขึ้นชื้อของทางร้าน บวกกับเครื่องแกง และวัตถุดิบอื่นๆจะสั่งตรงมาจากภาคใต้เท่านั้น รสชาติจึงเป็นแบบท้องถิ่นขาวใต้แท้ๆ ส่วนเมนูอื่นๆกว่าร้อยเมนูให้เลือกทานกันค่ะ

ที่จอดรถอยู่ด้านหน้าของร้าน มีเด็กรับรถให้ด้วยค่ะ 